En lokal fra Snedstedområdet fik sig noget af en overraskelse, da han indløste sin lottokupon i Super Spar i Snedsted. Ved skranken fik han tjekket kuponen, der viste sig at have en værdi af syv millioner kroner. - Han var fuldstændig i chok, for han var slet ikke klar over det. Jeg holdt godt fast i kuponen og var bange for, at den skulle blive væk. Ja, jeg rystede helt resten af dagen, siger købmandskone Anette Andersen til TV/MIDT-VEST. Vinderen af den helt store gevinst ønsker indtil videre at være anonym, men ifølge TV/MIDT-VEST er der tale om en lokal, der jævnligt tager chancen på lottokuponen.

Opsummering:
Vinder syv millioner kroner i Snedsted.